Gandhi na resistencia contra os impostos cobrados polo sal.
A **resistencia fiscal** é a negativa a pagar impostos motivada pola oposición ao goberno que está impondo o imposto ou pola política do goberno ou como oposición ao concepto de tributación en si. A resistencia fiscal é unha forma de acción directa e en caso de violación das normas fiscais, unha forma de desobediencia civil. Os exemplos de campañas de resistencia fiscail inclúen aquelas como a marcha do sal liderada por Mahatma Gandhi, e aquelas que promoven o sufraxio feminino, como as da *Women's Tax Resistance League*.

A resistencia fiscal á guerra é a negativa a pagar algúns ou todos os impostos que pagan para a guerra sendo unha forma de resistencia non violenta. A resistencia fiscal á guerra pode ser practicada por obxectores de conciencia, pacifistas, ou por aqueles que protestan contra unha guerra en particular. Por exemplo, os resistentes á guerra poden optar por evitar os impostos ao aceptar unha vida simple por baixo do limiar do imposto sobre a renda.

Historia
--------

Campesiños exipcios aprehendidos por falta de pagamento de impostos
As formas máis antigas e máis difundidas de tributación foron a corvea e o décimo. A corvea era imposta polo Estado como traballo forzado a campesiños moi pobres para pagar outras formas de tributación.

Festa do Té de Boston o 16 de decembro de 1773.
Xa que a tributación é moitas veces entendida como opresiva, os gobernos loitaron sempre co incumprimento fiscal e a resistencia. De feito, considerouse que a resistencia fiscal pode ter desempeñado un papel significativo na caída de varios imperios, incluíndo o exipcio, o romano, o español e o azteca.

Os relatos de rexeitamento de impostos colectivo inclúen os celotes que se resistían ao imposto de votación romana durante o século 1 dC, culminando coa primeira guerra xudaico-romana. Outros eventos históricos que se orixinaran como revoltas fiscais inclúen a Carta Magna, a Revolución Americana e a Revolución Francesa.

Os resistentes fiscais moitas veces destacan a relación entre o imposto sobre a renda e a guerra. Na Gran Bretaña o imposto sobre a renda foi introducido en 1799 para pagar as armas e os equipamentos que se estaban preparando para a guerras napoleónicas, mentres o goberno federal dos Estados Unidos impuxo o seu primeiro imposto sobre a renda na Revenue Act de 1861 para axudar a pagar a Guerra Civil Americana.

Ideais e obxectivos
-------------------

Os resistentes fiscais veñen dunha ampla gama de diversas ideoloxías e obxectivos. Henry David Thoreau e William Lloyd Garrison inspiráronse na Revolución Americana e no pacifismo teimoso dos cuáqueros. Algúns resistentes fiscais rexeitan pagar impostos, porque a súa consciencia non lles permite financiar a guerra, mentres outros resisten aos impostos como parte dunha campaña para derrubar o goberno.

Os resistentes fiscais varían moito, existiron revolucionarios violentos como John Adams; pacifistas como John Woolman; comunistas como Karl Marx; capitalistas como Vivien Kellems; activistas solitarios antiguerra como Ammon Hennacy ou líderes de movementos de independencia como Mahatma Gandhi.

Métodos
-------

Como un exemplo dos moitos métodos de resistencia fiscal, a continuación están algunhas das técnicas legais e ilegais usadas por opositores fiscais á guerra:

* Legal
	+ reducir os seus pagamentos de impostos por medio de técnicas legais de evasión fiscal.
* Pagar so protesta
	+ Algúns contribuíntes pagan os seus impostos, mais inclúen cartas de protesta, xuntamente con seus formulários de imposto.
* Ilegal
	+ reducir o imposto pagado a través evasión fiscal ilegal. Por exemplo, unha maneira de fuxir do imposto da renda é só traballar sen ser rexistrado, contornando o imposto retido na fonte.

Notas
-----

1. ↑  Michael J. Nojeim (2004). *Gandhi and King: The power of nonviolent resistance*. p. 142.
2. ↑  "What is War Tax Resistance?". *NWTRCC*.
3. 1 2 3  David F. Burg (2004). *A World History of Tax Rebellions*. pp. vi–viii.
4. ↑  Erich Kirchler (2007). (Erard, 1997). ed. *The Economic Psychology of Tax Behaviour*. p. 182. Arquivado dende o orixinal o 17 de xuño de 2016. Consultado o 10 de xullo de 2019.
5. ↑  David M. Gross, ed. (2008). *We Won’t Pay: A Tax Resistance Reader*. pp. 1–7.
6. ↑  "History of war tax resistance". *The Peace Tax Seven*.
7. 1 2 3  David M. Gross, ed. (2008). *We Won’t Pay: A Tax Resistance Reader*. p. Back cover.
8. ↑  "How to Refuse to Pay for War".
9. ↑  "The Picket Line — 16 February 2006". *Sniggle.net*. 2006-02-16. Consultado o 2010-09-01.

Véxase tamén
------------

* Desobediencia civil

### Ligazóns externas

* Consciencia Canadá
* *Death and Taxes* - filme sobre a resistencia fiscal e as súas motivacións
* History of War Tax Resistance por Peace Tax Seven (U.S./UK focus)
* Resistance to Civil Government por Henry David Thoreau
* The Tax Resistance League — tax resistance in the women's suffrage movement
* The Theory, Practice & Influence of Thoreau's Civil Disobedience escrito por Lawrence Rosenwald.